| **Gintė Damušytė** |
| --- |
| Gimė | 1956 m. balandžio 25 d. (67 metai)Klyvlendas, Ohajo valstija, JAV |
| Tėvai | Adolfas Damušis |
|  |
| Veikla | žurnalistė, dipomatė |
| Pareigos | Lietuvos ambasadorė Danijoje ir Islandijai (nuo 2016 m.) |
|  |
| Alma mater | Veino universitetas |
|  |
| Žymūs apdovanojimai |
| Ordino „Už nuopelnus Lietuvai" Komandoro kryžius |

**Gintė Bernadeta Damušytė-Damušis** (g. 1956 m. balandžio 25 d. Klyvlendas, Ohajo valstija, JAV) – Lietuvos visuomenės veikėja, diplomatė, Lietuvos ambasadorė Danijoje ir Islandijos Respublikai (nuo 2016 m. rugpjūčio 12 d.).

Biografija
----------

Tėvas Adolfas Damušis. 1973 m. baigė lituanistinę mokyklą Detroite, 1975 m. baigė vokiečių kalbos kursus Gėtės institute (Vokietija), 1979 m. – istoriją ir politologiją Veino universitete Detroite, gaudama politinių mokslų ir istorijos bakalauro diplomą.

Nuo 1983 m. žurnalų „Bridges" ir nuo 1984 m. „The Observer" redakcijų bendradarbė.  1979–1991 m. dirbo Lietuvių informacijos centro direktorė, redagavo to centro leidžiamą biuletenį. 1979–1991 m. Lietuvių katalikų religinės šalpos reikalų vedėjo pavaduotoja, nuo 1992 m. jos tarybos direktorė. Koordinavo Lietuvos Katalikų bažnyčios ir politinių kalinių šelpimą, vertė pogrindžio spaudą. 1979–1983 m. Pasaulio lietuvių jaunimo sąjungos valdybos pirmininkė, JAV lietuvių bendruomenės tarybos narė. 1983–1988 m. Pasaulio lietuvių bendruomenės (PLB) visuomenės reikalų komisijos valdybos pirmininkė.. 2008 m. gegužės 28 d. perdavė savo tėvo prof. Adolfo Damušio ar­chyvą VDU Išeivijos institutui.

1991–1996 m. dirbo Lietuvos misijoje prie Jungtinių Tautų. Nuo 1996 m. delegacijos prie Europos Saugumo ir Bendradarbiavimo Organizacijos vadovė (Vienoje), nuo 1997 m. Lietuvos Respublikos ambasados Austrijoje patarėja, 1998 m. – laikinoji reikalų patikėtinė, 1998–2001 m. Lietuvos Respublikos ambasadorė Austrijoje, 1999–2001 m. taip pat ir Slovakijai, 2000–2001 m. dar ir Kroatijai. Nuo 2001 m. Lietuvos ambasadorė prie NATO, 2006–2008 m. – Lietuvos Respublikos užsienio reikalų ministerijos ambasadorė ypatingiems pavedimams, Lietuvos paramos Afganistanui koordinatorė.

2008 - 2012 m. – Lietuvos ambasadorė Kanadoje, vėliau - URM ambasadorė ypatingiems pavedimams, atsakinga už ryšius su užsienio lietuviais, 2013-2016 m. - Lietuvos URM Užsienio lietuvių departamento direktorė.

Nuo 2016 m. rugpjūčio 12 d. - Lietuvos ambasadorė Danijoje ir Islandijos Respublikai.. Ja buvo iki 2021 m. lapkričio vidurio.

Apdovanojimai
-------------

* Balzeko lietuvių kultūros muziejaus Metų žmogus
* Ordino „Už nuopelnus Lietuvai" Komandoro kryžius, 2003 m.

Šaltiniai
---------

1. ↑  Žurnalistikos enciklopedija. – Vilnius: Pradai, 1997. – 95 psl.
2. ↑  „Gintė Damušytė išrinkta Balzeko lietuvių kultūros muziejaus Metų Žmogumi"[neveikianti nuoroda]
3. ↑  „Adolfas Damušis: nuo laisvės kovotojo iki visuomenininko "
4. ↑  LR URM informacija Archyvuota kopija 2009-06-01 iš Wayback Machine projekto.
5. ↑   Archyvuota kopija 2017-10-01 iš Wayback Machine projekto. (president.lt info)


| Politinis postas |
| --- |
| Prieš tai:**-** | **Lietuvos ambasadorė ESBO ir prie kitų tarptautinių organizacijų Vienoje** 1996 - 1998 m. | Po to:**Šarūnas Adomavičius** |
| Prieš tai:**Rimantas Tonkūnas** | **Lietuvos ambasadorė Austrijos Respublikoje** 1998 - 2001 m. | Po to:**Jonas Rudalevičius** |
| Prieš tai:**Linas Linkevičius** | **Lietuvos ambasadorė prie NATO** 2001 - 2005 m. | Po to:**Linas Linkevičius** |
| Prieš tai:**Sigutė Jakštonytė** | **Lietuvos ambasadorė Kanadoje** 2008 - 2012 m. | Po to:**Vytautas Žalys** |
| Prieš tai:**Vytautas Pinkus** | **Lietuvos ambasadorė Danijos Karalystėje** 2016-2021 m. | Po to:**Asta Radikaitė** |